 Agaasimahan shaqadda laga joojiyey ayaa lagu soo eedeeyey inuu ku dhaqaaqay falal iskugu jira Anshax xumo iyo Musuqmaasuq taas oo sabab u noqotay shaqo joojintiisa,waxaana naloo sheegay in agaasime Maxamed Roodhile uu xafiiska xoghayaha Fulinta dawlada hoose ee caasimada Hargeysa lasoo galay Jeeg ay ku qoran tahay Lacag dhan Saddex Iyo Toban Milyan oo Shilling Somaliland ah 13,000,000 SLSH,waxaana uu xoghayaha dawlada Hoose Cali Xasan Cawaale ka dalbaday inuu u saxeexo Jeegan lacagta ah,balse markii uu xoghayuhu waydiiyey Lacagtan iyo waxa ay ku baxayso ayaa waxa uu ku wargeliyey xoghayaha inuu isagu gaar u leeyahay oo uu siiyey maayarka Caasimada Hargeysa isla markaana uu kasoo saxeexay,waxaana taasi sababtay in labadan masuul uu dhex maro khilaaf adag oo is fahan waa ah,waxaana xoghayaha Fulintu uu goaansaday inaanu saxeexin Jeegan Lacagta ah maadaama aanu garanayn waxa ay ku baxayso ayna tahay lacag Musuqmaasuq ah. 